CELEX: 62008CA0153
Language: et
Date: 2009-10-06 00:00:00
Title: Kohtuasi C-153/08: Euroopa Kohtu (esimene koda) 6. oktoobri 2009 . aasta otsus — Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Teenuste osutamise vabadus — EÜ artikkel 49 ja EMP lepingu artikkel 36 — Otsene maksustamine — Tulumaks — Üksnes teatud siseriiklike asutuste ja üksuste korraldatud loteriidest ja hasartmängudest saadud võitudele kehtiv maksuvabastus)

21.11.2009   
            
            
               ET
            
            
               Euroopa Liidu Teataja
            
            
               C 282/10
            
         Euroopa Kohtu (esimene koda) 6. oktoobri 2009. aasta otsus — Euroopa Ühenduste Komisjon versus Hispaania Kuningriik
   (Kohtuasi C-153/08) (1)
   
   (Liikmesriigi kohustuste rikkumine - Teenuste osutamise vabadus - EÜ artikkel 49 ja EMP lepingu artikkel 36 - Otsene maksustamine - Tulumaks - Üksnes teatud siseriiklike asutuste ja üksuste korraldatud loteriidest ja hasartmängudest saadud võitudele kehtiv maksuvabastus)
   2009/C 282/17
   Kohtumenetluse keel: hispaania
   
      Pooled
   
   
      Hageja: Euroopa Ühenduste Komisjon (esindajad: R. Lyal ja L. Lozano Palacios)
   
      Kostja: Hispaania Kuningriik (esindaja: F. Díez Moreno)
   
      Kohtuasja ese
   
   Liikmesriigi kohustuste rikkumine — EÜ artikli 49 ja EMP lepingu artikli 36 rikkumine — Siseriiklikud õigusnormid, mille alusel välisriigis korraldatud loteriide ja hasartmängude võitudelt tuleb maksta tulumaksu, kuid seda ei tule maksta Hispaanias korraldatud teatud loteriide ja hasartmängude võitudelt.
   
      Resolutsioon
   
   
               1.
            
            
               Kuna Hispaania Kuningriik jättis jõusse maksuõigusnormid, millega vabastatakse maksust võidud, mis on saadud osalemisest loteriides, mängudes ja kihlvedudes, mille on Hispaanias korraldanud selles liikmesriigis asutatud teatud avalik-õiguslikud asutused ja üksused, mis oma mittetulundusliku tegevusega täidavad sotsiaalseid või abieesmärke, samas kui seda sama vabastust ei kohaldata võitudele, mis on saadud loteriidest, mängudest ja kihlvedudest, mille on korraldanud mõnes teises Euroopa Liidu või Euroopa Majanduspiirkonna liikmesriigis asutatud asutused või üksused, mille tegevus on sama liiki, siis on Hispaania Kuningriik rikkunud EÜ artiklist 49 ja 2. mai 1992. aasta Euroopa Majanduspiirkonna lepingu artiklist 36 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Euroopa Ühenduste Komisjoni ja Hispaania Kuningriigi kohtukulud kummagi poole enda kanda.
            
         
      (1)  ELT C 142, 7.6.2008.